b'\n_START_ARTICLE_\nFrode Galatius\n_START_PARAGRAPH_\nFrode Laurids Galatius (1. november 1890 p\xc3\xa5 Frederiksberg \xe2\x80\x93 27. august 1977) var en dansk arkitekt, der prim\xc3\xa6rt har sat sit pr\xc3\xa6g p\xc3\xa5 Amager med bygninger i funktionalisme._NEWLINE_Frode Galatius var s\xc3\xb8n af Frederik Galatius. Han tog svendepr\xc3\xb8ve som t\xc3\xb8mrer 1910, arbejdede som t\xc3\xb8mrersvend 1910-1917 og tog afgang fra Det tekniske Selskabs Skole 1917. Han blev optaget p\xc3\xa5 Kunstakademiet maj 1918 og gik her indtil 1924, mens han var medarbejder p\xc3\xa5 tegnestuer hos forskellige arkitekter 1918-25. Fra 1926 drev han selvst\xc3\xa6ndig virksomhed. Han var medlem af repr\xc3\xa6sentantskabet og kontrolkomit\xc3\xa9en for Kreditforeningen for industrielle Ejendomme og af bestyrelsen for forsk. boligaktieselskaber.'